Tutu steeds in hospitaal | Maroela Media
Aartsbiskop Desmond Tutu word steeds in 'n Kaapse hospitaal behandel.
Eerw. Mpho Tutu, die aartsbiskop se dogter, het gesê haar pa kry nie meer intensiewe antibiotiese behandeling nie en sy gemoedstoestand is goed. Volgens eerw. Tutu kry haar pa ook nie meer binneaarse behandeling nie en sal nog 'n paar dae in die hospitaal bly vir waarneming.
"Sy gemoedstoestand is goed en hy is baie dankbaar vir die sorg wat hy ontvang, asook die liefde en gebede van vriende van oor die hele wêreld," het eerw. Tutu gesê.
Aartsbiskop Tutu is verlede week Dinsdag in 'n Kaapse hospitaal opgeneem om behandeling te kry vir 'n hardnekkige infeksie. Dit hou egter nie verband met die behandeling wat hy die afgelope 18 jaar vir prostaatkanker kry nie.